****

การศึกษาจริยธรรมในการใช้คอมพิวเตอร์และเทคโนโลยีสารสนเทศ

ของนิสิตมหาวิทยาลัยเนชั่น

โดย

นายนรภัทร นรศักดิ์

รหัสนักศึกษา 6008111008

เสนอ

ผศ.บุรินทร์ รุจจนพันธุ์

รายงานฉบับนี้เป็นส่วนหนึ่งของวิชา จริยธรรมสำหรับผู้ประกอบวิชาชีพคอมพิวเตอร์ (CPSC 313)

คณะบริหารธุรกิจและรัฐประศาสนศาสตร์ สาขา วิทยาการคอมพิวเตอร์

มหาวิทยาลัยเนชั่น ปีการศึกษาที่2/2561

**คำนำ**

รายงานฉบับนี้เป็นส่วนหนึ่งของวิชา จริยธรรมสำหรับผู้ประกอบวิชาชีพคอมพิวเตอร์ (CPSC 313)

ศึกษาเรื่อง การศึกษาจริยธรรมในการใช้คอมพิวเตอร์และเทคโนโลยีสารสนเทศ ของนิสิตมหาวิทยาลัยเนชั่น

มีเนื้อหาเกี่ยวกับ บทนำหรือความเป็นมาและความสำคัญของปัญหา วัตถุประสงค์ของการศึกษาครั้งนี้ สมมติฐานการศึกษา เอกสารและวรรณกรรมที่เกี่ยวข้องที่นำมาศึกษาเกี่ยวข้องกับผลการศึกษา และสรุปผลการศึกษา

**สารบัญ**

|  |  |
| --- | --- |
| **เรื่อง**  บทนำ/ความเป็นมา/ความสำคัญของปัญหา  วัตถุประสงค์  สมมติฐาน  เอกสารและวรรณกรรมที่เกี่ยวข้อง  วิธีดำเนินการ  ผลการศึกษา  สรุปผล/อภิปรายผล  ข้อเสนอแนะ  เอกสารอ้างอิง | **หน้า**  1  1  1  4  8  11  15  15  18 |

**บทนำ**

ปัจจุบันนี้มีผู้ใช้คอมพิวเตอร์และระบบสารสนเทศเพิ่มขึ้น เช่น ใช้ในการทำงาน การติดต่อสื่อสาร การรับ-ส่งข่าวสาร การค้าขาย เพื่อความบันเทิง การเรียน ฯลฯ ซึ่งแน่นอนว่ายิ่งมีผู้ใช้งานที่ไม่ประสงค์ดีที่จะสร้างปัญหาให้กับผู้อื่นให้เดือดร้อนมากขึ้น และผู้ใช้งานส่วนใหญ่ ที่สำคัญคือ กลุ่มนักเรียน นักศึกษา เพราะกลุ่มคนเหล่านี้มีสังคมที่หลากหลาย อาจจะมีการใช้ในทางที่ผิดจริยธรรม เช่น การรับข้อมูลข่าวสารที่ไม่จริง เผยแพร่ข้อมูลที่ไม่ดีที่ทำให้ผู้อื่นเสียหายได้ จริยธรรมจึงถือเป็นสิ่งสำคัญในการใช้คอมพิวเตอร์และเทคโนโลยีสารสนเทศ เพราะมีกฎหมาย พรบ.คอมพิวเตอร์ ว่าด้วย เรื่องของการละเมิดสิทธิ การเผยแพร่ข้อมูล การเข้าถึงข้อมูลต่าง ๆมากมาย อาจทำให้ผู้ใช้รู้เท่าไม่ถึงการณ์ในยุคของเทคโนโลยีสารสนเทศนี้ มนุษย์ได้รับประโยชน์มหาศาล ในขณะเดียวกันเทคโนโลยีก็ได้เข้ามาเปลี่ยนแปลงวิถีของชีวิตมนุษย์ และได้ก่อให้เกิดปัญหาสังคมขึ้นอย่างมากมาย การเรียนรู้เพื่อสร้างความเข้าใจในปัญหาสังคมที่เกิดจากเทคโนโลยีสารสนเทศ ทั้งนี้ก็เพื่อที่มนุษย์จะสามารถดำรงอยู่ร่วมกับเทคโนโลยีใหม่นี้ได้อย่าง ชาญฉลาด การศึกษาหาแนวทางในการป้องกันและแก้ไขปัญหาสังคมที่เกิดจากเทคโนโลยี สารสนเทศเป็นสิ่งที่จะต้องทำควบคู่กันไปกับการใช้ประโยชน์จากเทคโนโลยี ประเด็นเรื่องจริยธรรมเป็นสิ่งสำคัญในการนำไปสู่ปัญหาและวิธีการแก้ปัญหา การสร้างวัฒนธรรมที่ดีในสังคมจะช่วยแก้ปัญหาสังคมเหล่านี้ได้ในระดับหนึ่ง และเมื่อปัญหามีความรุนแรงเพิ่มมากขึ้นก็มีความจำเป็นที่จะต้องใช้กฎหมายมา ใช้บังคับ เราสามารถ พิจารณาปัญหาสังคมที่เกิดจากเทคโนโลยีสารสนเทศ ได้จากการวิเคราะห์ทัศนคติต่อเทคโนโลยีสารสนเทศ ในมุมมองที่แตกต่างกัน ได้ดังนี้

1. มุมมองว่าเทคโนโลยีสารสนเทศเป็นเครื่องมือที่มีไว้เพื่อให้มนุษย์บรรลุวัตถุประสงค์ เมื่อ มองว่าเทคโนโลยีสารสนเทศเป็นเครื่องมือ เครื่องมือบางอย่างก็มีประโยชน์มาก บางอย่างก็มีประโยชน์น้อย และบางอย่างก็ไม่มีประโยชน์ การเลือกใช้เครื่องมือจะส่งผลต่อวิธีการทำงานของมนุษย์ เช่น พฤติกรรมในการเขียนของผู้ใช้โปรแกรมประมวลคำ จะแตกต่างไปจากผู้ใช้กระดาษและปากกา เป็นต้น ภายใต้มุมมองในลักษณะนี้ เราจะต้องวิเคราะห์และทำความเข้าใจถึงผลกระทบทางสังคมที่จะเกิดขึ้น จากการใช้เทคโนโลยีสารสนเทศเป็นเครื่องมือในชีวิตประจำวัน ยกตัวอย่างเช่นเราอาจต้องการหาคำตอบว่า การที่มนุษย์ใช้โทรศัพท์มือถือ ได้ทำให้ความสัมพันธ์ระหว่างบุคคลเปลี่ยนแปลงไปอย่างไร ผู้ใช้โทรศัพท์มือถือไม่มีความจำเป็นจะต้องทำการจดจำหมายเลขโทรศัพท์ของผู้ ที่ต้องการติดต่อด้วยอีกต่อไป หรือเราอาจต้องการหาคำตอบว่า อินเทอร์เน็ตมีผลอย่างไรต่อการศึกษา หรือคำตอบจากคำถามที่ว่า โทรทัศน์วงจรปิดกระทบกับสิทธิส่วนบุคคลหรือไม่ ในมุมมองที่ว่าเทคโนโลยี เป็นเครื่องมือที่มีไว้เพื่อให้มนุษย์บรรลุวัตถุประสงค์นี้ ได้ถูกวิพากษ์ว่า เทคโนโลยีจะเป็นตัวกำหนดการคิดและการกระทำของมนุษย์ เช่น การใช้แป้นพิมพ์คอมพิวเตอร์ จะส่งผลต่อความสามารถในการเขียนตัวหนังสือของมนุษย์ เป็นต้น
2. มุมมองว่าเทคโนโลยีสารสนเทศและสังคมต่างก็มีผลกระทบซึ่งกันและกัน ภายใต้มุมมองแบบนี้มีความเห็นว่าสังคมส่งผลกระทบต่อเทคโนโลยี ทั้งนี้โดยอาศัยแรงขับเคลื่อนทางวัฒนธรรม การเมือง และเศรษฐกิจ เป็นเหตุปัจจัยในการออกแบบเทคโนโลยี ยกตัวอย่างเช่น การออกแบบให้คอมพิวเตอร์สามารถทำงานหลายๆ งานได้ในขณะเดียวกัน เป็นผลมาจากประเด็นทางเศรษฐกิจ เพื่อให้ประหยัดทรัพยากรของหน่วยประมวลผลกลาง หรืออีกตัวอย่างหนึ่งได้แก่กระแสความต้องการการสื่อสารที่รวดเร็วทั่วถึงได้ ผลักดันให้เกิดอินเทอร์เน็ตขึ้นในขณะเดียวกันเทคโนโลยีสารสนเทศก็ได้ส่งผลกระทบต่อสังคมเช่นกัน การพัฒนาอย่างรวดเร็วของเทคโนโลยี เช่นระบบอินเทอร์เน็ต ทำให้รูปแบบการติดต่อสื่อสารของสังคมเปลี่ยนแปลงไป ผู้คนจำนวนมากจะติดต่อกันด้วยอีเมล แทนการเขียนจดหมาย มีการติดต่อซื้อขายผ่านระบบอินเทอร์เน็ตมากขึ้น มีการใช้ล่อลวงกันโดยใช้อินเทอร์เน็ตเป็นสื่อมากขึ้น ภายใต้มุมมองในลักษณะนี้ทั้งเทคโนโลยีสารสนเทศและสังคม ต่างก็มีอิทธิพลซึ่งกันและกัน โดยเฉพาะอย่างยิ่งการพัฒนาเปลี่ยนแปลงของเทคโนโลยีก็เป็นผลมาจากกระบวนการ ที่ซับซ้อนและลึกซึ้งทางสังคมเช่นกัน
3. มุมมองว่าเทคโนโลยีสารสนเทศเป็นกลไกในการดำรงชีวิตของมนุษย์ภายใต้มุมมองในลักษณะนี้จะมองว่าเทคโนโลยีสารสนเทศจะเป็นกลไกสำคัญในการกำหนด ชีวิตความเป็นอยู่ของมนุษย์ ยกตัวอย่างเช่น การติดต่อสื่อสารของมนุษย์ จะถูกกำหนดว่าเป็นสิ่งที่ต้องพึ่งพาเทคโนโลยี ซึ่งในโลกนี้ก็มีเทคโนโลยีการสื่อสารอยู่หลายรูปแบบ แต่เทคโนโลยีที่มีความเสถียรจะเป็นทางเลือกและมนุษย์จะใช้เป็นกลไกในการดำรง ชีวิต ดังเช่น คนที่มีและใช้โทรศัพท์มือถือจะแตกต่างไปจากคนที่ไม่มีโทรศัพท์มือถือติดตัว การที่มีโทรศัพท์มือถือแสดงให้เห็นว่าเป็นคนที่สามารถติดต่อได้สะดวก และเข้าถึงได้ง่ายกว่าคนที่ไม่มีโทรศัพท์มือถือติดตัว จะเห็นได้ว่ากลไกการดำรงชีวิตของคนที่ใช้โทรศัพท์มือถือ และไม่ใช้โทรศัพท์มือถือนั้นแตกต่างกัน เช่นเดียวกัน กลไกในการดำรงชีวิตของสังคมที่ใช้อินเทอร์เน็ต ก็จะแตกต่างจากสังคมอื่นที่ไม่ใช้อินเทอร์เน็ต เป็นต้น จากมุมมองต่าง ๆ ทั้งสามที่กล่าวมาแล้วข้างต้น เราสามารถนำมาพิจารณาปัญหาสังคมที่อาจจะเกิดขึ้นกับเทคโนโลยีสารสนเทศได้ ตลอดจนใช้สังเคราะห์สร้างความเข้าใจต่อปัญหาทางสังคมต่าง ๆ ที่เกิดขึ้นแล้วในสังคม ทั้งนี้ก็เพื่อประโยชน์ในการหาทางป้องกัน แก้ไข หรือบรรเทาปัญหาสังคมที่เกิดจากการใช้เทคโนโลยีสารสนเทศต่อไปอย่างไรก็ตามการที่ตัดสินว่ากรณีใด เป็นสาเหตุของปัญหาสังคมนั้นไม่ใช่เรื่องง่ายเช่นเดียวกันกับวิธีการแก้ปัญหาเหล่านั้น ในแต่ละกรณีนั้นจะมีความซับซ้อนที่แตกต่างกันไป ยกตัวอย่างเช่น การแก้ปัญหาเด็กติดเกม ซึ่งเป็นปัญหาสำคัญปัญหาหนึ่งในปัจจุบัน วิธีการแก้ปัญหาอาจจะมีหลากหลาย แต่วิธีการที่ยั่งยืนกว่าก็คือการสร้างความเข้มแข็งให้กับสมาชิกของสังคมที่ จะไม่ลุ่มหลงกับเรื่องหนึ่งเรื่องใดมากเกินไป นอกจากนั้นปัญหาของสังคมเหล่านี้ ยังมีความสัมพันธ์กับเรื่องของจริยธรรม วัฒนธรรม และการบังคับใช้กฎหมาย หรือมาตรฐานปฏิบัติแห่งสังคมนั้น ๆ อีกด้วย ในที่นี้จะขอยกตัวอย่างการวิเคราะห์ปัญหาสังคม การล่อลวงกันทางอินเทอร์เน็ต โดยผ่านทางโปรแกรมที่สามารถโต้ตอบกันทันทีผ่านทางอินเทอร์เน็ต ซึ่งโดยปกติโปรแกรมนี้มีไว้สำหรับให้ผู้ใช้ติดต่อส่งข้อมูลข่าวสารระหว่างกัน ซึ่งบุคคลที่เราติดต่อด้วยนั้นพึงเป็นบุคคลที่เรารู้จัก เรื่องราวที่ติดต่อกันน่าจะต้องเป็นเรื่องที่ดีมีประโยชน์ การวิเคราะห์ข้อมูลข่าวสารก็เป็นหน้าที่ของผู้รับข้อมูลข่าวสาร ผู้ใช้พึงกลั่นกรองข้อมูลข่าวสารที่ได้รับให้ดี การเข้าไปมีความรู้สึกลุ่มหลงโดยปราศจากการไตร่ตรอง อาจเป็นสาเหตุที่ทำให้ถูกล่อลวงได้ ในกรณีที่ผู้ใช้เป็นเด็ก ผู้เกี่ยวข้องจะต้องพิจารณาว่าถึงวัยอันควรแล้วหรือยังที่เด็กจะได้รับ อนุญาตให้ใช้โปรแกรมเหล่านี้ได้ การสร้างภูมิคุ้มกันในตัวเด็กให้แข็งแรง ด้วยการให้ความรัก ความเอาใจใส่ จะช่วยบรรเทาปัญหาในลักษณะนี้ได้ในบางครั้งอาจมีการเสนอให้ยกเลิกการใช้เทคโนโลยีที่ก่อให้เกิดปัญหา ข้อเสนอนี้อาจใช้ไม่ได้กับกรณีของเทคโนโลยีสารสนเทศ มนุษย์ได้ใช้เทคโนโลยีนี้เป็นกลไกส่วนหนึ่งของชีวิตไปแล้ว การหยุดหรือ ถอยกลับเป็นสิ่งที่ทำได้ยาก เพราะเทคโนโลยีสารสนเทศเองก็มีประโยชน์มหาศาล ดังนั้นจึงไม่มีทางเลือกอื่นอีกต่อไปแล้ว นอกจากจะสร้างภูมิคุ้มกันให้สมาชิกในสังคมของเราให้สามารถดำรงอยู่กับ เทคโนโลยีสารสนเทศอย่างชาญฉลาดและรู้เท่าทันภัยจากเทคโนโลยีเหล่านี้เท่านั้น ( http://narumon.skburana.ac.th)

ดังนั้นผู้ศึกษาจึงมีความสนใจที่ศึกษา จริยธรรมในการใช้คอมพิวเตอร์และเทคโนโลยีสารสนเทศของนิสิต มหาวิทยาลัยเนชั่น ถึงพฤติกรรมในการใช้คอมพิวเตอร์และเทคโนโลยีสารสนเทศ

**วัตถุประสงค์**

* 1. เพื่อศึกษาจริยธรรมในการใช้คอมพิวเตอร์และเทคโนโลยีสารสนเทศของนิสิตมหาวิทยาลัยเนชั่น
  2. เพื่อศึกษาการใช้คอมพิวเตอร์และเทคโนโลยีสารสนเทศของ นิสิตมหาวิทยาลัยเนชั่น

**สมมติฐาน**

การใช้คอมพิวเตอร์และเทคโนโลยีสารสนเทศมีความสัมพันธ์กับพฤติกรรมเกี่ยวกับจริยธรรมการใช้เทคโนโลยีสารสนเทศของนิสิตมหาวิทยาลัยเนชั่น

**เอกสารและวรรณกรรมที่เกี่ยวข้อง**

**จริยธรรมและความรับผิดชอบในการใช้คอมพิวเตอร์กับระบบสารสนเทศ**

จริยธรรม หมายถึง หลักศีลธรรมจรรยาที่กำหมดขึ้นเพื่อใช้เป็นแนวทางปฏิบัติ หรือควบคุมการใช้ระบบคอมพิวเตอร์และสารสนเทศ ซึ่งเมื่อพิจารณาจริยธรรมเกี่ยวกับการใช้เทคโนโลยีสารสนเทศและคอมพิวเตอร์แล้ว สามารถสรุปได้ 4ประเด็น ได้แก่

1. ความเป็นส่วนตัว (Information Privacy)

ความเป็นส่วนตัวของข้อมูลและสารสนเทศ โดยทั่วไปหมายถึงสิทธิที่จะอยู่ตามลำพังและเป็นสิทธิที่เจ้าของสามารถที่จะควบคุมข้องมูลของตนในการเปิดเผยให้กับผู้อื่น ปัจจุบันมีประเด็นเกี่ยวกับการละเมิดความเป็นส่วนตัวที่เป็นข้อน่าสังเกตดังนี้

* การเข้าไปดูข้อความในจดหมายอิเล็กทรอนิกส์และการบันทึกข้อมูลในเครื่องคอมพิวเตอร์รวมทั้งการบันทึก-แลกเปลี่ยนข้อมูลที่บุคคลเข้าไปใช้บริการเว็บไซต์และกลุ่มข่าวสาร
* การใช้เทคโนโลยีในการติดตามความเคลื่อนไหวหรือพฤตอกรรมของบุคคล เช่น บริษัทใช้คอมพิวเตอร์ในการตรวจจับหรือเฝ้าดูการปฏิบัติงาน/การให้บริการของพนักงาน
* การใช้ข้อมูลของลูกค้าจากแหล่งต่าง ๆ เพื่อผลประโยชน์ในการขยายตลาด
* การรวบรวมหมายเลขโทรศัพท์ ที่อยู่อีเมล์ หมายเลขบัตรเครดิต และข้อมูลส่วนตัวอื่น ๆเพื่อนำไปสร้างฐานข้อมูลประวัติสินค้าใหม่ขึ้นมาแล้วนำไปขายให้กับบริษัทอื่น

1. ความถูกต้อง

ในการใช้คอมพิวเตอร์เพื่อการรวบรวม จัดเก็บ และเรียกใช้ข้อมูลนั้น คุณลักษณะที่สำคัญประการหนึ่งคือความน่าเชื่อถือได้ของข้อมูล ข้อมูลนั้นมีความน่าเชื่อถือมากน้อยเพียงใดขึ้นอยู่กับความถูกต้องในการบันทึกข้อมูลด้วย ประเด็นด้านจริยธรรมที่เกี่ยวกับความถูกต้องของข้อมูล โดยทั่วไปจะพิจารณาว่าใครจะเป็นผู้รับผิดชอบต่อความถูกต้องของข้อมูลที่จัดเก็บและเผยแพร่

1. ความเป็นเจ้าของ

ในสังคมของเทคโนโลยีสารสนเทศมักจะกล่าว ถึงการละเมิดลิขสิทธิ์ซอฟต์แวร์เมื่อท่านซื้อโปรแกรมคอมพิวเตอร์ทีมีการจอลิขสิทธิ์ นั่นหมายความว่าท่าจ่ายค่าลิขสิทธิ์ในการใช้ซอฟต์แวร์นั้นซึ่งลิขสิทธิ์ในการใช้จะแตกต่างกันไปในแต่ละสินค้าและบริษัท บางโปรแกรมอนุญาตให้ติดตั้งได้เพียงเครื่องเดียว ในขณะที่บางโปรแกรมอนุญาตให้ใช้ได้หลายเครื่อง ตราบใดที่ท่านยังเป็นบุคคลที่มีสิทธิในโปรแกรมคอมพิวเตอร์ที่ซื้อมา การคัดลอกโปรแกรมให้กับบุคคลอื่น เป็นการกระทำที่ต้องพิจารณาให้รอบคอบก่อนว่าท่านมีสิทธิในโปรแกรมนั้นในระดับใด

1. การเข้าถึงข้อมูล

การป้องกันการเข้าไปดำเนินการกับข้อมูลของผู้ใช้ที่ไม่มีส่วนเกี่ยวข้อง และเป็นการรักษาความลับของข้อมูล ตัวอย่างสิทธิในการใช้งานระบบ เช่น การบันทึก การแก้ไข/ปรับปรุง และการลบ เป็นต้น ดังนั้น ในการพัฒนาระบบคอมพิวเตอร์จึงได้มีการออกแบบระบบรักษาความปลอดภัยในการเข้าถึงข้อมูลของผู้ใช้ และการเข้าถึงข้อมูลของผู้ใช้ และการเข้าถึงข้อมูลของผู้อื่นโดยไม่ได้รับความยินยอมนั้น ถือว่าเป็นการผิดจริยธรรมเช่นเดียวกับการละเมิดข้อมูลส่วนตัว ในการใช้งานคอมพิวเตอร์และเครือข่ายร่วมกัน หากผู้ใช้ร่วมใจกันปฏิบัติตามระเบียบและข้อบังคับของแต่ละหน่วยงานอย่างเคร่งครัดแล้ว การผิดจริยธรรมตามประเด็นที่กล่าวมาข้างต้นก็คงจะไม่เกิดขึ้น

**จรรยาบรรณการใช้เครือข่ายสังคมออนไลน์**

1.) ให้ระมัดระวังการละเมิดหรือสร้างความเสียหายให้ผู้อื่น

2.) ให้แหล่งที่มาของข้อความ ควรอ้างอิงแหล่งข่าวได้

3.) ไม่กระทำการรบกวนผู้อื่นด้วยการโฆษณาเกินความจำเป็น

4.) ดูแลและแก้ไขหากตกเป็นเหยื่อจากโปรแกรมอันไม่พึ่งประสงค์ เพื่อป้องกันมิให้คนอื่นเป็นเหยื่อ

**บัญญัติ 10 ประการ**

1.) ต้องไม่ใช้คอมพิวเตอร์ทำร้ายหรือละเมิดผู้อื่น

2.) ไม่ต้องรบกวนการทำงานของผู้อื่น

3.) ไม่ต้องสอดแนม แก้ไข หรือเปิดดูแฟ้มข้อมูลข่าวสาร

4.) ต้องไม่ใช้คอมพิวเตอร์เพื่อการโจรกรรมข้อมูลข่าวสาร

5.) ต้องไม่ใช้คอมพิวเตอร์สร้างหลักฐานที่เป็นเท็จ

6.) ต้องมีจรรยาบรรณการใช้เครือข่ายสังคมออนไลน์

7.) ให้ระมัดระวังในการละเมิดหรือสร้างความเสยหายให้ผู้อื่น

8.) ให้แหล่งที่มาของข้อความ ควรอ้างอิงแหล่งข่าวได้

9.)ไม่กระทำการรบกวนผู้อื่นด้วยโฆษณาเกินความจำเป็น

10.)ดูแลและแก้ไขหากตกเป็นเหยื่อจากโปรแกรมอันไม่พึ่งประสงค์ เพื่อป้องกันมิให้คนอื่นเป็นเหยื่อ

( ที่มา: [https://sites.google.com](https://sites.google.com/))

**วรรณกรรมที่เกี่ยวข้อง**

นางสาวสรัลชนา พึ่งฉิม (2554) ได้ศึกษาจริยธรรมในการใช้คอมพิวเตอร์และเทคโนลีสารสนเทศของนักศึกษาระดับประกาศนียบัตรวิชาชีพชั้นสูง (ปวส.) วิทยาลัยอาชีวศึกษาขอนแก่น ผลการวิจัยพบว่า นักศึกษาระดับประกาศนียบัตรวิชาชีพชั้น สูง (ปวส.) วิทยาลัยอาชีวศึกษาขอนแกน่ มีการปฏิบัติตมจริยธรรมในกรใช้คอมพิวเตอร์และเทคโนโลยีสารสนเทศอยู่ในระดับมาก ค่าเฉลี่ยเท่ากับ 3.85 เมื่อพิจารณาเป็นรายด้าน พบว่านักศึกษามีการปฏิบัติอยู่ในระดับมากทุกด้าน ยกเว้นด้านเอื้อประโยชน์ต่อบุคคลอื่นที่มีการปฏิบัติอยู่ในระดับปานกลาง และเมื่อเปรียบเทียบการปฏิบัติตามจริยธรรมในการใช้คอมพิวเตอร์และเทคโนโลยีสารสนเทศ ระหว่างนักศึกษาเพศชายและเพศหญิง พบว่า มีการปฏิบัติไม่ต่างกัน

อังคณา แวซอเหาะ(2559) ได้ศึกษาจริยธรรมการใช้เทคโนโลยีสารสนเทศของนักศึกษคณะศิลปศาสตร์ มหาวิทยาลัยเทคโนโลยีราชมงคลพระนคร จากการศึกษาพบว่า 1. นักศึกษามีจริยธรรมการใช้เทคโนโลยีโดยรวมอยู่ในระดับปานกลาง เมื่อพิจารณารายด้านพบว่า นักศึกษามีจริยธรรมมากที่สุดคือ ด้านการเผยแพร่สารสนเทศ รองลงมาคือ ด้านความเป็นเจ้าของสารสนเทศและด้านการเข้าถึงสารสนเทศ 2. นักศึกษามีจริยธรรมการใช้สารสนเทศด้านการเข้าถึงสารสนเทศ โดยรวมอยู่ในระดับปานกลาง เมื่อพิจารณารายด้านพบว่า ข้อที่นักศึกษามีจริยธรรมมากที่สุด คือ นักศึกษามักใช้ User ID และ Password ของตนเองในการเข้าสู่ระบบอินเตอร์เน็ตของมหาวิทยาลัย รองลงมา คือ นักศึกษามักใช้ User ID และ Password ของตนเองในการเข้าสู่ระบบสืบค้าข้อมูลในฐานข้อมูล 3. นักศึกษามีจริยธรรมในการใชhสารสนเทศ โดยรวมอยู่ในระดับปานกลาง เมื่อพิจารณารายข้อ พบว่า ข้อที่นักศึกษามีจริยธรรมมากที่สุดคือ หากมีการนำรูปภาพจากหนังสือ วารสาร หนังสือพิมพ์ มาประกอบการเรียบเรียงผลงาน หรือเผรแพร่ นักศึกษาจะเขียนอ้างอิงที่มาของรูปภาพ และหากมีการนำบทความจากวารสาร หนังสือพิมพ์ Web Site มาเป็นกรณีศึกษา สำหรับวิเคราะห์เนื้อหา นักศึกษาจะเขียนอ้างอิงที่มาของเนื้อหา 4. นักศึกษามีจริยธรรมในการใช้สารสนเทศ ด้านการเผยแพร่สารสนเทศ โดยรวมอยู่ในระดับมาก เมื่อพิจารณารายเป็นรายข้อพบว่า ข้อที่นักศึกษามีจริยธรรมมากที่สุด คือ นักศึกษามักหลีกเลี่ยงการใช้ข้อความหรือรูปภาพที่ขัดต่อกฎหมายและศีลธรรมอันดีในสังคม เช่น ภาพวนจรข้อความอันเป็นเท็จ เป็นต้น รองลงวมาคือ นักศึกษามักหลีกเลี่ยงการใช้ข้อความหรือรูปภาพที่แสดงถึง การละเมิดสิทธิส่วนบุคคล เช่น ข้อความหมิ่นประมาท ถาพตัดต่อ เป็นต้น 5. นักศึกษามีการรับรู้ด้านจริยธรรมที่เกี่ยวข้องกับการใช้สารสนเทศ ในระดับกลาง เมื่อพิจารณาเป้นรายข้อ พบว่า ข้อที่นักศึกษามีการรับรู้มากที่สุด คือ การนำผลงานทางวิชาการของผุ้อื่นไปใช้เพื่อเป้นส่วนหนึ่งของการศึกษาค้นคว้าต้องมีการอ้างอิงถึงที่มาทุกครั้ง มิเช่นนั้นถือว่าผิดกฎหมายและผิดจริยธรรม รองลงมาคือ การนำคำพูดหรือบทสนสัมภาษณ์ของผู้อื่นมาใช้ประกอบการเขียนผลงานหรือการนำเสนอผลงานต้องได้รับอนุญาตก่อน มิเช่นนั้นถือว่าละเมิดลิขสิทธิ์

นายจักรพงศ์ เปรมจิตต์ (2554) ได้ศึกษาจริยธรรมการใช้งานอินเตอร์เน็ตของกลุ่มนักเรียนมัธยมศึกษาโรงเรียนสวนกุหลาบวิทยาลัย รังสิต จากผลการศึกษาพบว่าผู้ตอบแบบสอบถามเป็นผู้หญิง (54.75) กำลังศึกษาอยู่ในชั้นมัธยมศึกษาชั้นปี่ที่ 4 และมีค่าใช้จ่ายต่อเดือนที่ได้รับจากผู้ปกครอง มากกว่า 2500 บาทขึ้นไป (33.575) พฤติกรรมการใช้อินเตอร์เน็ต จำนวนชั่วโมงการใช้งานอินเตอร์เน็ต 2-3 ชั่วโมง (51.50) เว็บไซต์ที่เข้าใช้งานบ่อยGoogle (29.60) ด้านความบันเทิง(72.75) และช่วงเวลาที่ใช้งาน 18.00-20.00 (75.50)

**วิธีดำเนินการศึกษา**

ในการศึกษาครั้งนี้ ผู้ศึกษาดำเนินตามขั้นตอนดังนี้

1. การกำหนดประชากรกลุ่มตัวอย่าง
2. การสร้างเครื่องมือที่ใช้ในการวิจัย
3. การเก็บรวบรวมข้อมูล
4. การวิเคราะห์ข้อมูล
5. สรุปผลและอภิปรายผล

**การกำหนดประชากรกลุ่มตัวอย่าง**

ประชากรที่ใช้ในการวิจัยครั้งนี้ ได้แก่ นิสิตมหาวิทยาลัยเนชั่น จำนวน 120 คน แบ่งออกเป็น คณะสาธารณสุขศาสตร์ จำนวน 30 คน คณะนิเทศศาสตร์ จำนวน 30 คน และคณะบริหารธุรกิจและรัฐประศาสนศาสตร์ จำนวน 50 คน

**การสร้างเครื่องมือที่ใช้ในการศึกษา**

เครื่องมือที่ใช้ในการศึกษาครั้งนี้ คือ การสร้างแบบสอบถามจริยธรรมการใช้คอมพิวเตอร์และเทคโนโลยีสารสนเทศของนิสิตมหาวิทยาลัยเนชั่น โดยมีขั้นตอนดังนี้

1. จัดทำแบบบสอบถามโดย ศึกษาจากแนวคิดและทฤษฎี เอกสารและงานวิจัยที่เกี่ยวข้อง แบบสอบถามจะแบ่งออกเป็น 4 ส่วน คือ

ส่วนที่ 1 แบบสอบถามข้อมูลทั่วไปขอผู้ตอบแบบสอบถาม ได้แก่ คณะ และเพศ

ส่วนที่ 2 เป็นการใช้คอมพิวเตอร์และเทคโนโลยีสารสนเทศในแต่ละด้าน เป็นแบบสอบถามเลือกตอบ และสามารถเลือกได้มากกว่า 1 ข้อ คือ ใช้ประกอบการเรียน เพื่อจัดทำรายงาน หรือการนำเสนอในชั้นเรียน ,ใช้เพื่อศึกษาค้นคว้าเพิ่มเติมด้วยตนเอง,ใช้อ่าน ดู ฟัง เพื่อผ่อนคลาย และความบันเทิง,ใช้เป็นข้อมูลเพื่อประกอบการทำงาน เพื่อประกอบอาชีพหลัก หรืออาชีพเสริม และอื่น ๆ (โดยระบุ)......................

ส่วนที่ 3 พฤติกรรมเกี่ยวกับการใช้จริยธรรมการใช้คอมพิวเตอร์และเทคโนโลยีสารสนเทศ

ซึ่งเป็นคำถามแบบมาตรส่วนค่า 5ระดับ คือ ทุกครั้ง บ่อย ปานกลาง บางครั้ง ไม่เคย จำนวน 13 ข้อ

ส่วนที่ 4 ข้อเสนอแนะ ให้ผู้ตอบแบบสอบถามแสดงความคิดเห็นเกี่ยวกับจริยธรรมการใช้คอมพิวเตอร์และเทคโนโลยีสารสนเทศหหรือเกี่ยวกับแบบสอบถาม

1. นำแบบสอบถามที่สร้างเสร็จแล้ว ปรึกษาอาจารย์ที่ปรึกษางานวิจัย เพื่อตรวจสอบความถูกต้องและความเที่ยงตรงของเนื้อหา และนำข้อเสนอแนะดังกล่าวมาปรับปรุงแก้ไขแบบสอบถามให้ถูกต้อง
2. แก้ไขแบบสอบถามตามคำแนะนำของอาจารย์ที่ปรึกษางานวิจัย
3. นำแบบสอบถามที่นำไปแก้ไขเสร็จเรียบร้อยแล้ว ส่งอาจารย์ที่ปรึกางานวิจัย ตรวจสอบความถูกต้องและเที่ยงธรรมของเนื้อหาอีกครั้ง
4. นำแบบสบถามที่แก้ไขเสร็จเรียบร้อยแล้วมาใช้จริงกับกลุ่มประชากรตัวอย่าง

**การเก็บรวบวรวมข้อมูล**

ผู้ศึกษาได้ดำเนินการแจกแบบสอบถามให้แก่ประชากรกลุ่มตัวอย่าง โดยเป็นนิสิตมหาวิทยาลัยชั่น จำนวน

120 ชุด และเก็บรวมรวบข้อมมูลจากแบบสอบถาม

**การวิเคราะห์ข้อมูล**

เมื่อได้แบบสอบถามกลับคืนมา ผู้วิจัยดำเนินการวิเคราะห์ข้อมูลตามขั้นตอน ดังนี้

1. นำแบบสอบถามมาตรวจสอบความสมบูรณ์ของแบบบสอบถาม
2. นำแบบสอบถามส่วนที่ 1 เกี่ยวกับข้อมูลทั่วไปของผู้ตอบแบบสอบถาม มาหาค่าร้อยละ
3. ส่วนที่ 2 เป็นการใช้คอมพิวเตอร์และเทคโนโลยีสารสนเทศในแต่ละด้าน เป็นแบบสอบถามเลือกตอบ และสามารถเลือกได้มากกว่า 1 ข้อ มาหาค่าร้อยละ
4. ส่วนที่ 3 พฤติกรรมเกี่ยวกับการใช้จริยธรรมการใช้คอมพิวเตอร์และเทคโนโลยีสารสนเทศ

ซึ่งเป็นคำถามแบบเลือกตามระดับของพฤติกรรมการใช้แบบมาตรส่วนค่า 5ระดับ คือ ทุกครั้ง บ่อย ปานกลาง บางครั้ง ไม่เคย เพื่อหาค่าเฉลี่ยและส่วนเบี่ยงเบนมาตรฐาน โดยกำหนดค่าคะแนน ดังนี้

ทุกครั้ง หมายถึง 5 คะแนน

บ่อย หมายถึง 4 คะแนน

ปานกลาง หมายถึง 3 คะแนน

บางครั้ง หมายถึง 2 คะแนน

ไม่เคย หมายถึง 1 คะแนน

จากนั้นนำข้อมูลทั้งหมดมาคำนวณหาค่าเฉลี่ยเป็นรายข้อม รายด้านและโดยรวม โดยใช้อัตราการแปลผล ดังนี้

ค่าเฉลี่ย 4.50-5.00 แสดงว่ามีจริยธรรมการใช้คอมพิวเตอร์และเทคโนโลยีสารสนเทศทุกครั้งหรือมาก

ที่สุด

ค่าเฉลี่ย 3.50-4.49 แสดงว่ามีจริยธรรมการใช้คอมพิวเตอร์และเทคโนโลยีสารสนเทศบ่อยหรือมาก

ค่าเฉลี่ย 2.50-3.49 แสดงว่ามีจริยธรรมการใช้คอมพิวเตอร์และเทคโนโลยีสารสนเทศปานกลาง

ค่าเฉลี่ย 1.50-2.49 แสดงว่ามีจริยธรรมการใช้คอมพิวเตอร์และเทคโนโลยีสารสนเทศบางครั้งหรือน้อย

ค่าเฉลี่ย 1.00-1.49 แสดงว่าไม่มีจริยธรรมการใช้คอมพิวเตอร์และเทคโนโลยีสารสนเทศ

**การสรุปผลและอภิปรายผล**

นำข้อมูลที่ได้จากการวิเคราะห์ข้อมูลจากแบบสอบถาม มาสรุปผลและอธิปรายผลให้สอดคล้องกับสมมติฐานที่ตั้งไว้

**ผลการศึกษา**

ในการศึกษาจริยธรรมในการใช้คอมพิวเตอร์และเทคโนโลยีสารสนเทศ ของนิสิตมหาวิทยาลัย เนชั่น จำนวน 120 คน มีวัตถุประสงค์ ดังนี้

1. เพื่อศึกษาจริยธรรมในการใช้คอมพิวเตอร์และเทคโนโลยีสารสนเทศของนิสิตมหาวิทยาลัยเนชั่น

2. เพื่อศึกษาการใช้คอมพิวเตอร์และเทคโนโลยีสารสนเทศของ นิสิตมหาวิทยาลัยเนชั่น

มีผลการวิเคราะห์ดังนี้

ส่วนที่ 1 ข้อมูลทั่วไป

ส่วนที่ 2 การใช้คอมพิวเตอร์และเทคโนโลยีสารสนเทศในแต่ละด้าน

ส่วนที่ 3 พฤติกรรมเกี่ยวกับจริยธรรมการใช้คอมพิวเตอร์และเทคโนโลยีสารสนเทศ

**ส่วนที่ 1 ข้อมูลทั่วไป**

จากตาราง แสดงอัตราร้อยละข้อมูลทั่วไปของผู้ตอบแบบสอบถาม

|  |  |  |
| --- | --- | --- |
| ข้อมูลทั่วไป | จำนวน | ร้อยละ |
| 1. คณะ |  |  |
| สาธารณสุขศาสตร์ | 30 | 25.00 |
| นิเทศศาสตร์ | 30 | 25.00 |
| บริหารธุรกิจและรัฐประศาสนศาสตร์ | 60 | 50.00 |
| รวม | 120 | 100.00 |
| 2. เพศ |  |  |
| ชาย | 40 | 33.33 |
| หญิง | 80 | 66.67 |
| รวม | 120 | 100.00 |

จากตาราง แสดงให้เห็นว่านิสิตส่วนใหญ่มาจากคณะบริหารธุรกิจและรัฐประศาสนศาสตร์

ร้อยละ 50 และส่วนใหญ่เป็นนิสิตเพศหญิง ร้อยละ 66.67

**ส่วนที่ 2 การใช้คอมพิวเตอร์และเทคโนโลยีสารสนเทศในแต่ละด้าน**

จากตารางแสดง อัตราร้อยละการใช้คอมพิวเตอร์และเทคโนโลยีสารสนเทศ

|  |  |  |
| --- | --- | --- |
| **วัตถุประสงค์ในใช้คอมพิวเตอร์และเทคโนโลยีสารสนเทศ** | **จำนวน** | **ร้อยละ** |
| ประกอบการเรียน เพื่อจัดทำรายงาน หรือการนำเสนอในชั้นเรียน | 120 | 30.46 |
| ใช้เพื่อศึกษาค้นคว้าเพิ่มเติมด้วยตนเอง | 120 | 30.46 |
| ใช้อ่าน ดู ฟัง เพื่อผ่อนคลาย และความบันเทิง | 120 | 30.46 |
| ใช้เป็นข้อมูลเพื่อประกอบการทำงาน เพื่อประกอบอาชีพหลัก หรืออาชีพเสริม | 34 | 8.63 |

จากตาราง แสดงให้เห็นว่านักศึกษาส่วนใหญ่มีวัตถุประสงค์ในใช้คอมพิวเตอร์และเทคโนโลยีสารสนเทศ เพื่อ ประกอบการเรียน เพื่อจัดทำรายงาน หรือการนำเสนอในชั้นเรียน,ใช้เพื่อศึกษาค้นคว้าเพิ่มเติมด้วยตนเองและใช้อ่าน ดู ฟัง เพื่อผ่อนคลาย และความบันเทิง ร้อยละ 30.46 เท่ากัน รองลงมาใช้ ใช้เป็นข้อมูลเพื่อประกอบการทำงาน เพื่อประกอบอาชีพหลัก หรืออาชีพเสริม ร้อยละ 8.63

**ส่วนที่ 3 พฤติกรรมเกี่ยวกับจริยธรรมการใช้คอมพิวเตอร์และเทคโนโลยีสารสนเทศ**

จากตาราง แสดงค่าเฉลี่ย และส่วนเบี่ยงเบนมาตรฐาน พฤติกรรมเกี่ยวกับจริยธรรมการใช้คอมพิวเตอร์และเทคโนโลยีสารสนเทศ

|  |  |  |  |  |
| --- | --- | --- | --- | --- |
| **ลำดับ** | **พฤติกรรมเกี่ยวกับจริยธรรมการใช้คอมพิวเตอร์**  **และเทคโนโลยีสารสนเทศ** |  | S.D | ระดับจริยธรรมการใช้ |
|  | **ด้านการเข้าถึงข้อมูล** |  |  |  |
| 1 | ท่านมักใช้ User ID และ Password ของตัวเองในการเชื่อมต่อคอมพิวเตอร์และเทคโนโลยีสารสนเทศ | 4.03 | 1.27 | บ่อย |
| 2 | ท่านเคยเข้าใช้งาน User ID และ Password ของผู้อื่นในกรเชื่อมต่อพิวเตอร์และเทคโนโลยีสารสนเทศ | 1.18 | 0.39 | ไม่เคย |
| 3 | ท่านใช้ชื่อจริง นามสกุลจริง ในการสมัครเป็นสมาชิกระบบเครือข่ายคอมพิวเตอร์ อาทิ Facebook, line, E-mail เป็นต้น | 4.96 | 0.20 | ทุกครั้ง |
|  | **รวม** | **3.39** | **0.57** | **ปานกลาง** |
| **ลำดับ** | **พฤติกรรมเกี่ยวกับจริยธรรมการใช้คอมพิวเตอร์**  **และเทคโนโลยีสารสนเทศ** |  | S.D | ระดับจริยธรรมการใช้ |
|  | **ด้านความเป็นเจ้าของ** |  |  |  |
| 4 | หากมีการนำรูปภาพจากหนังสือ วารสาร หนังสือพิมพ์ มาประกอบการเรียบเรียงผลงาน หรือ เผยแพร่ ท่านจะขออนุญาติเจ้าของผลงานหรือเขียนอ้างอิงเนื้อหาที่มาของรูปภาพ | 1.31 | 0.46 | ไม่เคย |
| 5 | หากมีการนำรูปภาพจาก Web Site มาประกอบเรียบเรียงผลงานหรือเผยแพร่ ท่านจะขออนุญาติเจ้าของผลงานหรือเขียนอ้างอิงเนื้อหาที่มาของรูปภาพ | 2.93 | 0.96 | ปานกลาง |
| 6 | หากมีการนำเนื้อหาจากนวนิยาย เรื่องสั้น และกวีนิพนธ์มาวิเคราะห์เนื้อหา ท่านจะเขียนอ้างอิงถึงที่มาของเนื้อหา | 4.12 | 1.14 | บ่อย |
| 7 | หากมีการนำบทความจากวารสาร หนังสือพิมพ์ Web Site มาใช้เป็นกรณีศึกษาเพื่อวิเคราะห์เนื้อหา ท่านจะเขียนอ้างอิงถึงที่มาของเนื้อหา | 3.30 | 0.96 | ปานกลาง |
|  | **รวม** | **2.92** | **0.29** | **ปานกลาง** |
|  | **ด้านการเผยแพร่ข้อมูล** |  |  |  |
| 8 | ท่านเผยแพร่ข้อมูลของผู้อื่นที่เกิดจากการทำรีทัชหรือตัดต่อภาพในลักษณะอนาจารเพื่อให้เพื่อนช่วยวิจารณ์ | 1.98 | 0.86 | บางครั้ง |
| 9 | ท่านนำข้อมูลของบุคคลมาเผยแพร่โดยไม่ได้รับอนุญาต | 1.02 | 0.13 | ไม่เคย |
| 10 | ท่านเผยแพร่ข้อมูลของเด็กและเยาวชนในลักษณะที่ไม่เหมาะสม | 1.00 | 0.00 | ไม่เคย |
| 11 | ก่อนนำเนื้อหาหรือรูปภาพไปเผยแพร่หรือนำเสนอ ท่านตรวจสอบความถูกต้องของแหล่งที่มาก่อน | 1.61 | 0.90 | บางครั้ง |
| 12 | ก่อนนำเนื้อหาหรือรูปภาพไปเผยแพร่หรือนำเสนอ ท่านตรวจสอบความถูกต้องของเนื้อหาหรือรูปภาพก่อน | 1.32 | 0.66 | ไม่เคย |
| 13 | ท่านมักหลีกเลี่ยงการใช้ข้อความหรือรูปภาพที่แสดงถึงความขัดแย้งทางสังคม เช่น ภาพการประท้วง ข้อความยั่วยุ เป้นต้น | 5.00 | 0.00 | ทุกครั้ง |
|  | **รวม** | **1.99** | **0.43** | **บางครั้ง** |

จากแผนภาพ เมื่อพิจารณาเป็นรายด้าน พบว่า ด้านการเข้าถึงข้อมูล อยู่ในดับปานกลางหรือปฏิบัติบ่อย คือ (x̄= 3.39) รองลงมา เป็นด้านความเป็นเจ้าของ อยู่ในดับปานกลางหรือปฏิบัติบ่อย คือ (x̄= 2.92) และด้านการเผยแพร่ข้อมูล อยู่ในระดับปฏิบัติเป็นบางครั้ง คือ (x̄= 1.99) ตามลำดับ

ด้านการเข้าถึงข้อมูล อยู่ในระดับอยู่ในดับปานกลางหรือปฏิบัติบ่อย คือ (x̄= 3.39) พบว่าด้านการเข้าถึงข้อมูล อยู่ในระดับอยู่ในดับมากที่สุดหรือปฏิบัติทุกครั้ง คือท่านใช้ชื่อจริง นามสกุลจริง ในการสมัครเป็นสมาชิกระบบเครือข่ายคอมพิวเตอร์ อาทิ Facebook ,line, E-mail เป็นต้น คือ (x̄= 4.96) รองลงมาเป็นท่านมักใช้ User ID และ Password ของตัวเองในการเชื่อมต่อคอมพิวเตอร์และเทคโนโลยีสารสนเทศอยู่ในระดับปานกลาง คือ (x̄= 4.03) และ ท่านเคยเข้าใช้งาน User ID และ Password ของผู้อื่นในการเชื่อมต่อพิวเตอร์และเทคโนโลยีสารสนเทศ (x̄= 1.18) ถือว่าอยู่ในระดับที่ดี เพราะไม่เคยปฏิบัติในการเข้าใช้User ID และ Password ของผู้อื่นก่อนได้รับอนุญาต

ด้านความเป็นเจ้าของ พบว่า อยู่ในดับปานกลางหรือปฏิบัติบ่อย คือ (x̄= 2.92) ด้านความเป็นเจ้าของ อยู่ในระดับอยู่ในดับปานกลางหรือปฏิบัติบ่อยที่สุด การนำเนื้อหาจากนวนิยาย เรื่องสั้น และกวีนิพนธ์มาวิเคราะห์เนื้อหา ท่านจะเขียนอ้างอิงถึงที่มาของเนื้อหา รองลงมา มีการนำบทความจากวารสาร หนังสือพิมพ์ Web Site มาใช้เป็นกรณีศึกษาเพื่อวิเคราะห์เนื้อหา ท่านจะเขียนอ้างอิงถึงที่มาของเนื้อหา มีการนำรูปภาพจาก Web Site มาประกอบเรียบเรียงผลงานหรือเผยแพร่ ท่านจะขออนุญาติเจ้าของผลงานหรือเขียนอ้างอิงเนื้อหาที่มาของรูปภาพ และ มีการนำรูปภาพจากหนังสือ วารสาร หนังสือพิมพ์ มาประกอบการเรียบเรียงผลงาน หรือ เผยแพร่ ท่านจะขออนุญาติเจ้าของผลงานหรือเขียนอ้างอิงเนื้อหาที่มาของรูปภาพ ตามลำดับ

ด้านการเผยแพร่ข้อมูล พบว่า อยู่ในระดับปฏิบัติเป็นบางครั้ง คือ (x̄= 1.99) ด้านการเผยแพร่ข้อมูล อยู่ในระดับปฏิบัติเป็นบางครั้งมากที่สุดคือ การหลีกเลี่ยงการใช้ข้อความหรือรูปภาพที่แสดงถึงความขัดแย้งทางสังคม เช่น ภาพการประท้วง ข้อความยั่วยุ เป้นต้น รองลงมาเป็น เผยแพร่ข้อมูลของผู้อื่นที่เกิดจากการทำรีทัชหรือตัดต่อภาพในลักษณะอนาจารเพื่อให้เพื่อนช่วยวิจารณ์ ก่อนนำเนื้อหาหรือรูปภาพไปเผยแพร่หรือนำเสนอ ท่านตรวจสอบความถูกต้องของแหล่งที่มาก่อน ก่อนนำเนื้อหาหรือรูปภาพไปเผยแพร่หรือนำเสนอ ท่านตรวจสอบความถูกต้องของเนื้อหาหรือรูปภาพก่อน ท่านนำข้อมูลของบุคคลมาเผยแพร่โดยไม่ได้รับอนุญาต ท่านเผยแพร่ข้อมูลของเด็กและเยาวชนในลักษณะที่ไม่เหมาะสม ตามลำดับ

**สรุปผลและอภิปรายผล**

**สรุปผลผลการศึกษา**

ในการศึกษา จริยธรรมในการใช้คอมพิวเตอร์และเทคโนโลยีสารสนเทศ ของนิสิตมหาวิทยาลัย เนชั่น จำนวน 120 คน มีวัตถุประสงค์ ดังนี้ เพื่อศึกษาจริยธรรมในการใช้คอมพิวเตอร์และเทคโนโลยีสารสนเทศของนิสิตมหาวิทยาลัยเนชั่นและเพื่อศึกษาการใช้คอมพิวเตอร์และเทคโนโลยีสารสนเทศของนิสิตมหาวิทยาลัยเนชั่น

มีผลการวิเคราะห์ดังนี้

ส่วนที่ 1 ข้อมูลทั่วไป

ส่วนที่ 2 การใช้คอมพิวเตอร์และเทคโนโลยีสารสนเทศในแต่ละด้าน

ส่วนที่ 3 พฤติกรรมเกี่ยวกับจริยธรรมการใช้คอมพิวเตอร์และเทคโนโลยีสารสนเทศ

**ส่วนที่ 1 ข้อมูลทั่วไป**

จากตาราง แสดงให้เห็นว่านิสิตส่วนใหญ่มาจากคณะบริหารธุรกิจและรัฐประศาสนศาสตร์

ร้อยละ 50 และส่วนใหญ่เป็นนิสิตเพศหญิง ร้อยละ 66.67

**ส่วนที่ 2 การใช้คอมพิวเตอร์และเทคโนโลยีสารสนเทศในแต่ละด้าน**

จากตาราง แสดงให้เห็นว่านักศึกษาส่วนใหญ่มีวัตถุประสงค์ในใช้คอมพิวเตอร์และเทคโนโลยีสารสนเทศ เพื่อ ประกอบการเรียน เพื่อจัดทำรายงาน หรือการนำเสนอในชั้นเรียน,ใช้เพื่อศึกษาค้นคว้าเพิ่มเติมด้วยตนเองและใช้อ่าน ดู ฟัง เพื่อผ่อนคลาย และความบันเทิง ร้อยละ 30.46 เท่ากัน รองลงมาใช้ ใช้เป็นข้อมูลเพื่อประกอบการทำงาน เพื่อประกอบอาชีพหลัก หรืออาชีพเสริม ร้อยละ 8.63

**ส่วนที่ 3 พฤติกรรมเกี่ยวกับจริยธรรมการใช้คอมพิวเตอร์และเทคโนโลยีสารสนเทศ**

จากแผนภาพ เมื่อพิจารณาเป็นรายด้าน พบว่า ด้านการเข้าถึงข้อมูล อยู่ในดับปานกลางหรือปฏิบัติบ่อย คือ (x̄= 3.39) รองลงมา เป็นด้านความเป็นเจ้าของ อยู่ในดับปานกลางหรือปฏิบัติบ่อย คือ (x̄= 2.92) และด้านการเผยแพร่ข้อมูล อยู่ในระดับปฏิบัติเป็นบางครั้ง คือ (x̄= 1.99) ตามลำดับ

ด้านการเข้าถึงข้อมูล อยู่ในระดับอยู่ในดับปานกลางหรือปฏิบัติบ่อย คือ (x̄= 3.39) พบว่าด้านการเข้าถึงข้อมูล อยู่ในระดับอยู่ในดับมากที่สุดหรือปฏิบัติทุกครั้ง คือท่านใช้ชื่อจริง นามสกุลจริง ในการสมัครเป็นสมาชิกระบบเครือข่ายคอมพิวเตอร์ อาทิ Facebook ,line, E-mail เป็นต้น คือ (x̄= 4.96) รองลงมาเป็นท่านมักใช้ User ID และ Password ของตัวเองในการเชื่อมต่อคอมพิวเตอร์และเทคโนโลยีสารสนเทศอยู่ในระดับปานกลาง คือ (x̄= 4.03) และ ท่านเคยเข้าใช้งาน User ID และ Password ของผู้อื่นในการเชื่อมต่อพิวเตอร์และเทคโนโลยีสารสนเทศ (x̄= 1.18) ถือว่าอยู่ในระดับที่ดี เพราะไม่เคยปฏิบัติในการเข้าใช้User ID และ Password ของผู้อื่นก่อนได้รับอนุญาต

ด้านความเป็นเจ้าของ พบว่า อยู่ในดับปานกลางหรือปฏิบัติบ่อย คือ (x̄= 2.92) ด้านความเป็นเจ้าของ อยู่ในระดับอยู่ในดับปานกลางหรือปฏิบัติบ่อยที่สุด การนำเนื้อหาจากนวนิยาย เรื่องสั้น และกวีนิพนธ์มาวิเคราะห์เนื้อหา ท่านจะเขียนอ้างอิงถึงที่มาของเนื้อหา รองลงมา มีการนำบทความจากวารสาร หนังสือพิมพ์ Web Site มาใช้เป็นกรณีศึกษาเพื่อวิเคราะห์เนื้อหา ท่านจะเขียนอ้างอิงถึงที่มาของเนื้อหา มีการนำรูปภาพจาก Web Site มาประกอบเรียบเรียงผลงานหรือเผยแพร่ ท่านจะขออนุญาติเจ้าของผลงานหรือเขียนอ้างอิงเนื้อหาที่มาของรูปภาพ และ มีการนำรูปภาพจากหนังสือ วารสาร หนังสือพิมพ์ มาประกอบการเรียบเรียงผลงาน หรือ เผยแพร่ ท่านจะขออนุญาติเจ้าของผลงานหรือเขียนอ้างอิงเนื้อหาที่มาของรูปภาพ ตามลำดับ

ด้านการเผยแพร่ข้อมูล พบว่า อยู่ในระดับปฏิบัติเป็นบางครั้ง คือ (x̄= 1.99) ด้านการเผยแพร่ข้อมูล อยู่ในระดับปฏิบัติเป็นบางครั้งมากที่สุดคือ การหลีกเลี่ยงการใช้ข้อความหรือรูปภาพที่แสดงถึงความขัดแย้งทางสังคม เช่น ภาพการประท้วง ข้อความยั่วยุ เป้นต้น รองลงมาเป็น เผยแพร่ข้อมูลของผู้อื่นที่เกิดจากการทำรีทัชหรือตัดต่อภาพในลักษณะอนาจารเพื่อให้เพื่อนช่วยวิจารณ์ ก่อนนำเนื้อหาหรือรูปภาพไปเผยแพร่หรือนำเสนอ ท่านตรวจสอบความถูกต้องของแหล่งที่มาก่อน ก่อนนำเนื้อหาหรือรูปภาพไปเผยแพร่หรือนำเสนอ ท่านตรวจสอบความถูกต้องของเนื้อหาหรือรูปภาพก่อน ท่านนำข้อมูลของบุคคลมาเผยแพร่โดยไม่ได้รับอนุญาต ท่านเผยแพร่ข้อมูลของเด็กและเยาวชนในลักษณะที่ไม่เหมาะสม ตามลำดับ

**อภิปรายผล**

จากการวิจัยพบว่า การใช้คอมพิวเตอร์และเทคโนโลยีสารสนเทศ มีความสัมพันธ์กับพฤติกรรมเกี่ยวกับจริยธรรมการใช้เทคโนโลยีสารสนเทศของนิสิตมหวิทยาลัยเนชั่น ส่วนใหญ่จะใช้คอมพิวเตอร์และเทคโนโลยีสารสนเทศในการใช้ประกอบการเรียน การค้นคว้าเพิ่มเติมและใช้เพื่อผ่านคลายมากกว่าจึงมีความสัมพันธ์กัน ในด้านการเข้าถึงข้อมูลและด้านความเป็นเจ้าของมากกว่า และใช้คอมพิวเตอร์และเทคโนโลยีสารสนเทศในการใช้ประกอบ ในการประกอบอาชีพเสริม น้อย เพราะอยู่ในช่วงศึกษา จึงอาจจะใช้ในการเผยแพร่ข้อมูลน้อย

**ข้อเสนอแนะ**

1. ด้านการเข้าถึงข้อมูล ไม่ควรที่จะให้ User และ Passwordของตัวเองให้คนอื่นและไม่เข้าไปใช้ของผู้อื่นก่อนได้รับอนุญาตในการเข้าถึงข้อมูลต่าง ๆ
2. ด้านความเป็นเจ้าของ ควรใช้สิทธิ์อย่างถูกต้องไม่ควรทำการคัดลอกข้อมูลผู้อื่นโดยไม่ได้รับอนุญาติหรือควรให้เกียรติโดยการอ้างอิงที่มาของข้อมูล เพื่อป้องกันการกระทำความผิดในทางละเมิดลิขสิทธิ์
3. ด้านการเผยแพร่ข้อมูล ก่อนที่จะเผยแพร่ข้อมูลควรจะหาแหล่งที่มาของข้อมูลว่าข้อมูลนั้นจริงหรือเท็จ ละเมิดสิทธิ์ของผู้อื่นหรือไม่
4. ควรมีการส่งเสริมการใช้จริยธรรมการใช้คอมพิวเตอร์และเทคโนโลยีสารสนเทศให้แก่นิสิตมหาวิทยาลัยเนชั่น เพื่อเป็นข้อมูลที่ไม่ให้เกิดการกรำทำความผิดทางกฎหมาย

**เอกสารอ้างอิง**

นางสาวสรัลชนา พึ่งฉิม (2554) ได้ศึกษาจริยธรรมในการใช้คอมพิวเตอร์และเทคโนลีสารสนเทศของนักศึกษาระดับประกาศนียบัตรวิชาชีพชั้นสูง (ปวส.) วิทยาลัยอาชีวศึกษาขอนแก่น

อังคณา แวซอเหาะ(2559) ได้ศึกษาจริยธรรมการใช้เทคโนโลยีสารสนเทศของนักศึกษคณะศิลปศาสตร์ มหาวิทยาลัยเทคโนโลยีราชมงคลพระนคร

นายจักรพงศ์ เปรมจิตต์ (2554) ได้ศึกษาจริยธรรมการใช้งานอินเตอร์เน็ตของกลุ่มนักเรียนมัธยมศึกษาโรงเรียนสวนกุหลาบวิทยาลัย รังสิต